Selv om baseball har blitt kjent som «America’s national pastime,» er amerikansk fotball den mest populære tilskuersporten i USA. Ifølge Harris Poll passerte amerikansk fotball baseball som seernes favoritt i 1965, da NFLs største utfordrer American Football League vokste frem. Amerikansk fotball har holdt fast på tittelen som Amerikas favorittsport siden. I en Harris Poll utført i 2008 var amerikansk fotball (NFL) favorittsporten for like mange (30 %) som de tre neste profesjonelle idrettene kombinert – baseball (15 %), motorsport (10 %), og hockey (2 %). I tillegg har amerikansk fotball klart høyere seertall på TV enn noen andre idretter.